સામાન્ય રીતે આપણે ત્યાં ‘કહી ના શકાય અને સહી પણ ના શકાય’ તેવું વિશેષણ પુરુષોની જાતિય સમસ્યાઓને આપવામાં આવતું હોય છે, પરંતુ એક મનોચિકિત્સક તરીકે મારો વર્ષોનો અનુભવ કહે છે કે પોતાની જાતિય સમસ્યાઓની રજુઆત પુરુષો કમ સે કમ મનોચિકિત્સકો સામે તો કરી જ શકે છે પરંતુ લાગણીઓના કે સંબંધોના પ્રશ્નોની રજુઆત કરતાં તો તે અચકાય જ છે. પુરુષો માટે આ પ્રશ્નો સાચા અર્થમાં કહી ના શકાય અને સહી ના શકાય તેવા પ્રશ્નો છે.